open-index/open-wikipedia-markdown huggingface dataset:
হোয়াকিন কোরেয়া

**কার্লোস হোয়াকিন কোরেয়া** (, ; জন্ম: ১৩ আগস্ট ১৯৯৪; **হোয়াকিন কোরেয়া** নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব বোতাফোগো এবং আর্জেন্টিনা জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলে থাকেন।

আর্জেন্টিনীয় ফুটবল ক্লাব রিভার প্লেতের যুব পর্যায়ের হয়ে খেলার মাধ্যমে কোরেয়া ফুটবল জগতে প্রবেশ করেন এবং পরবর্তীতে রেনাতো চেসারিনি এবং এস্তুদিয়ান্তেসের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১১–১২ মৌসুমে, আর্জেন্টিনীয় ক্লাব এস্তুদিয়ান্তেসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি প্রায় ৪ মৌসুম অতিবাহিত করেছেন; এস্তুদিয়ান্তেসের হয়ে তিনি ৫৩ ম্যাচে ৩টি গোল করেছেন। অতঃপর ২০১৪–১৫ মৌসুমে তিনি প্রায় ৮ মিলিয়ন ইউরোর বিনিময়ে ইতালীয় ক্লাব সাম্পদোরিয়ায় যোগদান করেন। সাম্পদোরিয়ায় প্রায় ২ মৌসুম অতিবাহিত করার পর প্রায় ১৮ মিলিয়ন ইউরোর বিনিময়ে স্পেনীয় ক্লাব সেভিয়ার সাথে একটি চুক্তি স্বাক্ষর করেন, যেখানে তিনি সকল প্রতিযোগিতায় ৭৩ ম্যাচে ১৫টি গোল করেছেন। সম্প্রতি ২০১৮–১৯ মৌসুমে, তিনি প্রায় ১৫ মিলিয়ন ইউরোর বিনিময়ে সেভিয়া হতে ইতালীয় ক্লাব লাৎসিয়োয় যোগদান করেছেন।

২০১৭ সালে, আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৫ ম্যাচে একাধিক গোল করেছেন।

দলগতভাবে, কোরেয়া এপর্যন্ত ৩টি শিরোপা জয়লাভ করেছেন, যার মধ্যে ১টি আর্জেন্টিনার হয়ে এবং ২টি লাৎসিয়োর হয়ে জয়লাভ করেছেন।
## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:উনিওনে কালচো সাম্পদোরিয়ার খেলোয়াড়
বিষয়শ্রেণী:লাৎসিয়ো স্পোর্টস ক্লাবের খেলোয়াড়
বিষয়শ্রেণী:সেভিয়া ফুটবল ক্লাবের খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:২০২১ কোপা আমেরিকার খেলোয়াড়
বিষয়শ্রেণী:ইন্টার মিলানের খেলোয়াড়
বিষয়শ্রেণী:কোপা আমেরিকা বিজয়ী খেলোয়াড়
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:এস্তুদিয়ান্তেস লা প্লাতার ফুটবলার
বিষয়শ্রেণী:ওলাঁপিক দ্য মার্সেইয়ের খেলোয়াড়
বিষয়শ্রেণী:বোতাফোগো রেগাতাস ফুটবলের খেলোয়াড়
বিষয়শ্রেণী:তুকুমান প্রদেশের ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
তাঞ্জাবুর পুতুল

**তাঞ্জাবুর পুতুল** হল টেরাকোটার উপাদান দিয়ে তৈরি এক প্রকারের ঐতিহ্যবাহী ভারতীয় খেলনা মাথা নাড়া পুতুল।  পুতুলের ভারকেন্দ্র এবং মোট ওজনের কেন্দ্রস্থলটি একেবারে এটির সবচেয়ে নিচের বিন্দুতে কেন্দ্রীভূত থাকে, যার ফলে পুতুলটিকে সামান্য নাড়িয়ে দিলে এর মধ্যে ধীরগতির দোলসহ নাচের মতো একটি  অবিচ্ছিন্ন গতিবিধি তৈরি হয়। এই খেলনাগুলো ঐতিহ্যগতভাবে হাতে তৈরি করা হয়। ২০০৮ সালে ভারত সরকার এটিকে ভৌগোলিক নির্দেশক হিসাবে স্বীকৃতি দিয়েছে।
-
## বিবরণ
তাঞ্জাবুরের স্থানীয় লোকেরা এটিকে তামিল ভাষায় “তাঞ্জাবুর তালাইয়াট্টি বোম্মাই” বলে থাকে যার অর্থ তিড়িং বিড়িং করে মাথা ঝাঁকানো বা মাথা কাঁপানো পুতুল। এটি শরভোজি রাজার শাসনামল থেকে তথা ১৯ শতকের একটি প্রাচীন শিল্প।

ভারতীয় হিন্দু সংস্কৃতির প্রতিনিধি জ্ঞান করে দক্ষিণ ভারতে নবরাত্রি মরশুমে তাঞ্জাবুর পুতুলগুলোর চাহিদা বেড়ে যায়।

## কলাকৌশল
তাঞ্জাবুর পুতুলগুলো মূলত পোড়ামাটি ব্যবহার করে তৈরি করা হয় যা সম্পূর্ণরূপে হস্তনির্মিত। দক্ষ শিল্পীদের হাতে এই পুতুলে নকশা আঁকা হয়। পুতুলগুলোকে ভরতনাট্যম, কথাকলি এবং মণিপুরীর বিভিন্ন ঐতিহ্যবাহী নৃত্যের নৃত্যশিল্পীদের মতো সাজানো হয়।

তাঞ্জাবুর  পুতুলের ৪টি আলাদা আলাদা অংশ রয়েছে যেগুলো হল: পা, মাথা, ঊর্ধ্বাঙ্গ এবং নিম্নাঙ্গ।থাম্ব|তাঞ্জাবুর পুতুলের একটি দোকান
## তথ্যসূত্র

বিষয়শ্রেণী:তামিল শিল্পকলা
বিষয়শ্রেণী:ঐতিহ্যগত পুতুল
বিষয়শ্রেণী:ভারতীয় পুতুল
বিষয়শ্রেণী:তামিলনাড়ুর ভৌগোলিক নির্দেশক
বিষয়শ্রেণী:তাঞ্জাবুর
বিষয়শ্রেণী:তাঞ্জাবুর জেলা
ভারত এক খোঁজ

**ভারত এক খোঁজ** হল জওহরলাল নেহরুর দ্য ডিসকভারি অফ ইন্ডিয়া (১৯৪৬) গ্রন্থ অবলম্বনে নির্মিত ভারতীয় ঐতিহাসিক নাটক যাতে ভারতের ৫০০০ বছরের ইতিহাসকে শুরু থেকে ১৯৪৭ সালে ব্রিটিশদের থেকে স্বাধীনতার সময় পর্যন্ত তুলে ধরা হয়েছে। এই নাটকটির নির্মাতা, রচয়িতা ও পরিচালক হলেন শ্যাম বেনেগাল ও চিত্রগ্রাহক হলেন ভি. কে. মুরথি, যা ১৯৮৮ সালে ভারতের রাষ্ট্রীয় টেলিভিশন চ্যানেল দূরদর্শনের জন্য নির্মাণ করা হয়। নাটকটির সংলাপের সহ-লেখক ছিলেন শামা জাইদি। এতে অভিনয় করেছেন ওম পুরি, রোশান শেঠ, টম আল্টার ও সদাশিব অম্রপুরকর সহ আরও অনেকে। জওহরলাল নেহরু চরিত্রে অভিনয় করেছেন রোশান শেঠ, এবং একই ভূমিকায় তিনি অস্কার-জয়ী চলচ্চিত্র গান্ধীতেও অভিনয় করেছেন।

প্রোডাকশন ডিজাইনার নিতিশ রায় তার সহযোগী সামির চন্দ ও নিতিন দেসাইকে সাথে নিয়ে ১৪৪টি সেট নির্মাণ করেন।

## সম্প্রচার
৫৩ পর্বের এই ধারাবাহিকটি ১৯৮৮ সালের নভেম্বরে নেহরুর জন্মদিনের সময়ে সম্প্রচার শুরু করা হয়। ডিডি ভারতীতে ২৭শে মে ২০১৩ তারিখে জওহরলাল নেহরুর ৪৯তম মৃত্যুবার্ষিকী উপলক্ষে পুনঃসম্প্রচার করা হয়।

## আরও দেখুন
* প্রধানমন্ত্রী (টিভি ধারাবাহিক)
* ভারতবর্ষ (টিভি ধারাবাহিক)
* ভারতীয় ইতিহাসভিত্তিক টেলিভিশন অনুষ্ঠানের তালিকা

## তথ্যসূত্র

## বহিঃসংযোগ
* 

বিষয়শ্রেণী:ভারতীয় সাময়িক টেলিভিশন ধারাবাহিক
বিষয়শ্রেণী:ভারতীয় ঐতিহাসিক টেলিভিশন ধারাবাহিক
বিষয়শ্রেণী:১৯৮০-এর ভারতীয় টেলিভিশন ধারাবাহিক
বিষয়শ্রেণী:সত্যঘটনা-নির্ভর বই থেকে নির্মিত টেলিভিশন অনুষ্ঠান
বিষয়শ্রেণী:ডিডি ন্যাশনালের মৌলিক অনুষ্ঠান
বিষয়শ্রেণী:মহাত্মা গান্ধীর সাংস্কৃতিক চিত্রায়ণ
বিষয়শ্রেণী:জওহরলাল নেহরুর সাংস্কৃতিক চিত্রায়ণ
বিষয়শ্রেণী:ভারতীয় রাজার সাংস্কৃতিক চিত্রায়ণ
বিষয়শ্রেণী:রামায়ণ অবলম্বনে টেলিভিশন ধারাবাহিক
বিষয়শ্রেণী:মহাভারত অবলম্বনে টেলিভিশন ধারাবাহিক
বিষয়শ্রেণী:জনপ্রিয় সংস্কৃতিতে কৃষ্ণ
বিষয়শ্রেণী:জনপ্রিয় সংস্কৃতিতে হিন্দু পুরাণ
অ্যান মাইকেলস

**অ্যান মাইকেলস** (জন্ম ১৫ এপ্রিল ১৯৫৮) কানাডার পুরস্কারপ্রাপ্ত কবি ও ঔপন্যাসিক। টরন্টো সিটির প্রাক্তন পোয়েট লরিয়েট অ্যানের কবিতা পৃথিবীর অন্তত ৪৫টি দেশ থেকে অনুদিত হয়ে প্রকাশিত হয়েছে। অ্যানের প্রথম কবিতার বই ‘দ্য ওয়েট অব অরেঞ্জেস’ প্রকাশিত হয় ১৯৮৬ সালে। ১৯৯৬ সালে প্রকাশিত উপন্যাস ‘ফিউজিটিভ পিসেস’ এর জন্যে অ্যান অরেঞ্জ প্রাইজ ফর ফিকশান, ট্রিলিয়াম বুক অ্যাওয়ার্ডসহ মোট ১২টি পুরস্কারে ভূষিত হন। ২০০৯ সালে প্রকাশিত উপন্যাস ‘দ্য উইন্টার ভল্ট’ এর জন্যে ব্যাপকভাবে নন্দিত হন অ্যান মাইকেলস।

## জন্ম ও শিক্ষাজীবন
অ্যানের জন্ম কানাডার অন্টারিও প্রদেশের টরন্টো শহরে। তিনি ভন রোড একাডেমিতে পড়াশোনা শেষ করে টরন্টো বিশ্ববিদ্যালয়ে উচ্চশিক্ষা গ্রহণ করেন। বর্তমানে তিনি ওই বিশ্ববিদ্যালয়ে এডজানকট ফ্যাকাল্টি হিসেবেও কর্মরত আছেন।

## গ্রন্থপঞ্জি

### কাব্যগ্রন্থ
* ‘'মাইনার’স পন্ড’' (১৯৯১)
* ‘'স্কিন ডাইভারস’' (১৯৯৯)
* ‘'করেসপডেন্সেস’' (২০১৩)
* ‘'অল উই স’' (২০১৭)

### উপন্যাস
* '‘ফিউজিটিভ পিসেস’' (১৯৯৬)
* '‘দ্য উইন্টার ভল্ট’' (২০০৯)

### গদ্যগ্রন্থ
* *ইনফাইনাইট গ্রেডেশন* (২০১৭)

### কিশোরতোষ গ্রন্থ
* *দ্য আডভেঞ্চারস অব মিস পেটিটফোর* (২০১৫)

## পুরস্কার
অ্যান মাইকেলস কানাডা এবং কানাডার বাইরের বহু পুরস্কারে ভূষিত হয়েছেন। তিনি গভর্নর জেনারেল সাহিত্য পুরস্কার এবং গ্রিফিন কবিতা পুরস্কার এবং গিলার পুরস্কারের জন্যেও বারবার সংক্ষিপ্ত তালিকায় স্থান পেয়েছেন।
এ পর্যন্ত যে কটি পুরস্কার তিনি পেয়েছেন সেগুলো হলো
* অরেঞ্জ প্রাইজ ফর ফিকশান
* গার্ডিয়ান ফিকশন প্রাইজ
* ট্রিলিয়াম বুক আওয়ার্ড
* বুকস ইন কানাডা ফার্স্ট নোভেল আওয়ার্ড
* সিটি অব টরন্টো বুক আওয়ার্ড

## তথ্যসূত্র

বিষয়শ্রেণী:কানাডীয় সাহিত্যিক
বিষয়শ্রেণী:কানাডীয় কবি
বিষয়শ্রেণী:২০শ শতাব্দীর কানাডীয় কবি
বিষয়শ্রেণী:২০শ শতাব্দীর কানাডীয় লেখিকা
বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় নারী কবি
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কানাডীয় নারী ঔপন্যাসিক
বিষয়শ্রেণী:টরন্টো বিশ্ববিদ্যালয়ের শিক্ষক
বিষয়শ্রেণী:ইহুদি কানাডীয় লেখক
বিষয়শ্রেণী:২০শ শতাব্দীর কানাডীয় ঔপন্যাসিক
বিষয়শ্রেণী:২১শ শতাব্দীর কানাডীয় ঔপন্যাসিক
জামিয়া হাফসা

**জামিয়া হাফসা** (**جامعة حفصة**) হলো  লাল মসজিদ সংলগ্ন একটি মাদ্রাসা যা পাকিস্তানের রাজধানী ইসলামাবাদে অবস্থিত। মসজিদ ও এর মাদ্রাসাগুলোর তত্ত্বাবধান করছেন আব্দুল আজিজ গাজী।

এই মাদ্রাসা ও তৎসংলগ্ন লাল মসজিদের মালিক ছিলেন দুই ভাই মাওলানা আব্দুল আজিজ ও আব্দুল রশিদ গাজী যতক্ষণ না, লাল মসজিদ অভিযান শুরু হয় এবং এর পরবর্তী সংগ্রামে বড় ভাই আব্দুল আজিজ গ্রেপ্তার ও ছোট ভাই রশীদ গাজী নিহত হন।

মাদ্রাসাটি রক্ষণশীল প্রকৃতির।

## ইতিহাস
হাফসা মহিলা ইসলামি মাদ্রাসাটি ১৯৯২ সালে জামিয়া উল উলম আল ইসলামিয়া আল ফারিদিয়ার (ফারিদিয়া বিশ্ববিদ্যালয় নামেও পরিচিত) একটি শাখা হিসেবে প্রতিষ্ঠিত হয়। বিদ্যালয়গুলো ১৯৯২ সালে মাওলানা আবদুল্লাহ গাজী প্রতিষ্ঠা করেন, যিনি ১৯৯৮ সালের অক্টোবরে অজ্ঞাত বন্দুকধারী কর্তৃক নিহত হওয়া অবধি আচার্য ছিলেন। বর্তমানে মাওলানা আব্দুল আজিজ গাজী বিদ্যালয়টি পরিচালনা করছেন।

লাল মসজিদ অভিযানের পর তৎকালীন সরকার মূল বিদ্যালয়টি ভেঙে দেয়। পরবর্তীতে বিদ্যালয়টি ইসলামাবাদের সেক্টর জি-৭ এ পুনর্নির্মাণ করা হয়। পাকিস্তানের অন্যান্য স্থানে এর আরও কয়েকটি শাখা নির্মিত হয়েছে।

## আরও দেখুন
* জামিয়া উলুমুল ইসলামিয়া
* জামিয়া ফরিদিয়া

## তথ্যসূত্র

## বহিঃসংযোগ
*জামিয়া হাফসা
*লাল মসজিদ
* টুইটারে লাল মসজিদ
* ফেসবুকে জামিয়া হাফসা
*Newsline - ''The Battered Half''

বিষয়শ্রেণী:ইসলামাবাদের বিশ্ববিদ্যালয় ও মহাবিদ্যালয়
বিষয়শ্রেণী:পাকিস্তানের মাদ্রাসা
বিষয়শ্রেণী:পাকিস্তানে ইসলাম
বিষয়শ্রেণী:১৯৯২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ইসলামি বিশ্ববিদ্যালয় ও কলেজ
বিষয়শ্রেণী:পাকিস্তানের দেওবন্দি মাদ্রাসা
বিষয়শ্রেণী:১৯৯২-এ পাকিস্তানে প্রতিষ্ঠিত
বিষয়শ্রেণী:দেওবন্দি শিক্ষাপ্রতিষ্ঠান
গোরা (চলচ্চিত্র)

**গোরা** ১৯৩৮ খ্রিস্টাব্দের ৩০ জুলাই মুক্তিপ্রাপ্ত বাংলা চলচ্চিত্র। রবীন্দ্রনাথ ঠাকুরের ''গোরা উপন্যাস'' অবলম্বনে এবং নরেশ মিত্রের পরিচালনায় চলচ্চিত্রটি নির্মিত হয়। এই চলচ্চিত্রের সঙ্গীত পরিচালনা করেছেন কাজী নজরুল ইসলাম।

## বিষয়সংক্ষেপ
গোরা ও মহিম কৃষ্ণদয়ালের দুই পুত্র ছিল। শৈশবকালে বাল্যবন্ধু বিজয়ের মাধ্যমে গোরার ব্রাহ্ম পরিবারের সঙ্গে পরিচয় হয়েছিল। গোরা তার হিন্দুধর্ম সম্পর্কে খুব সচেতন এবং সে গোঁড়া হিন্দু হিসাবে নিজেকে উপস্থাপন করতে পছন্দ করে। পরবর্তীতে তাঁর হিন্দু ধর্মের সঙ্গে ব্রাহ্ম মতাদর্শের বিরোধ ঘটে।

## কলাকুশলী
* নরেশ মিত্র
* প্রতিমা দাশগুপ্ত
* জীবন গাঙ্গুলী
* সুহাসিনী দেবী
* দেববালা
* রাজলক্ষী দেবী
* রানীবালা

## তথ্যসূত্র

বিষয়শ্রেণী:১৯৩৮-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
বিষয়শ্রেণী:ব্রিটিশ রাজের পটভূমিতে চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:ব্রাহ্মধর্ম
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:১৯৩০-এর দশকের বাংলা ভাষার চলচ্চিত্র
বিষয়শ্রেণী:নরেশ মিত্র পরিচালিত চলচ্চিত্র
স্পুটনিক ২

**স্পুটনিক ২** (, , *কৃত্রিম উপগ্রহ ২*) বা **প্রোস্টেসি স্পুটনিক ২** ( *সরলতম কৃত্রিম উপগ্রহ ২*) হলো দ্বিতীয় ভূকেন্দ্রিক মহাকাশযান যা ১৯৫৭ সালের ৩ নভেম্বর উৎক্ষেপণ করা হয়েছিল। এটি মহাকাশে প্রথম জীবন্ত প্রাণী হিসেবে লাইকা নামের সোভিয়েত মহাকাশ কুকুরকে বহন করেছিলো। কিন্তু শীতাতপ নিয়ন্ত্রণে ত্রুটির ফলে অতিরিক্ত গরমের কারণে লাইকা চতুর্থ প্রদক্ষিণের সময় মারা যায়।

## তথ্যসূত্র

বিষয়শ্রেণী:স্পুটনিক
বিষয়শ্রেণী:কৃত্রিম উপগ্রহ
বিষয়শ্রেণী:সোভিয়েত উদ্ভাবন
গায়ত্রী গ্যামার্স মেমোরিয়াল পুরস্কার

**গায়ত্রী গ্যামার্স মেমোরিয়াল পুরস্কার** আমেরিকার নিউজার্সির আনন্দ মন্দির থেকে উত্তর আমেরিকায় সাহিত্যে অবদানের জন্যে এই পুরস্কার প্রদান করা হয়। এই পুরস্কারের প্রধান লক্ষ্য হলো উত্তর আমেরিকায় যে বাঙালিরা সাহিত্যে বিশেষ অবদান রেখে চলেছেন তাদেরকে সম্মাননা জানানো। পুরস্কারটি শুরু হয়েছিল ২০১০ সালে।  পুরস্কারটির প্রাতিষ্ঠানিক রূপ সম্ভব হয়েছিল প্রয়াত গায়ত্রী গ্যামার্সের স্বামী জেরী গ্যামার্সের ঐকান্তিক আগ্রহ ও অনুদানের ফলে। গায়ত্রী  ছিলেন একজন লেখিকা ও শিল্পী। আনন্দ মন্দির থেকে প্রকাশিত আনন্দসংবাদ ও আনন্দলিপির সম্পাদকমণ্ডলীর অন্যতম সদস্যাও ছিলেন তিনি। এই পুরস্কারের আওতায় বার্ষিক দুটি নগদ টাকার পুরস্কার দেওয়া হয় — একটি বাংলা ভাষায় লেখার জন্য আর একটি ইংরেজি ভাষায় লেখার জন্য। প্রতিটির অর্থমূল্য ৫০০ আমেরিকান ডলার। সঙ্গে রয়েছে শংসাপত্র। 

## আনন্দ মন্দিরের বৈশিষ্ট্য
ধর্মীয় অনুষ্ঠানের বাইরেও আনন্দ মন্দির সমাজের সকলকে নিয়ে সাংস্কৃতিক কর্মকাণ্ড পরিচালনা করে থাকে। সাহিত্য, ইতিহাস, দর্শন, বিজ্ঞান, অঙ্ক, অর্থনীতি, সমাজ-উৎসারিত ঘটনাবলি, নাটক, সিনেমা, গান এমনকি খেলাধুলা নিয়েও সেখানে রয়েছে ব্যাপক আয়োজন। আকর্ষণীয় ও উদ্দীপনাময় মাসিক সাহিত্য ও আলোচনাসভার আয়োজন করাও এই প্রতিষ্ঠানের লক্ষ্য। আনন্দ মন্দিরের মূলমন্ত্র হলো, “আলোচনা মানবিক ও মনের উৎকর্ষ সাধনে সহায়ক”। 

## পুরস্কারপ্রাপ্ত লেখক

### ২০২২
* বাংলা ভাষায়: শমীতা দাশ দাশগুপ্ত, সুদীপ্ত ভৌমিক
* ইংরেজি ভাষায়: রঞ্জনা সান্যাল

### ২০২১
* বাংলা ভাষায়: রাহুল রায়
* ইংরেজি ভাষায়: সোফিয়া মিত্র

### ২০২০
* বাংলা ভাষায়: স্বপ্না রায়, শুভঙ্কর মুখোপাধ্যায়
* ইংরেজি ভাষায়: দেবাশিস রায় চৌধুরী

### ২০১৯
* বাংলা ভাষায়: কেয়া মুখোপাধ্যায়
* ইংরেজি ভাষায়: বিষ্ণুপ্রিয়া, স্নেহা সুন্দারাম

### ২০১৮
* বাংলা ভাষায়: সুব্রত কুমার দাস
* ইংরেজি ভাষায়: জয়শ্রী চ্যাটার্জী
### ২০১৭
* বাংলা ভাষায়: উদ্যালক ভরদ্বাজ, শুভ্র দত্ত
* ইংরেজি ভাষায়: সত্য জীত

### ২০১৬
* বাংলা ভাষায়: সুজয় দত্ত
* ইংরেজি ভাষায়: সনেট মণ্ডল, লগ্নাজিতা মুখোপাধ্যায়

### ২০১৫
* বাংলা ভাষায়: রাহুল রায়, পরম বন্দ্যোপাধ্যায় 
* ইংরেজি ভাষায়:বিনিতা আগরওয়াল

### ২০১৪
* বাংলা ভাষায়: ইন্দ্রাণী মণ্ডল 
* ইংরেজি ভাষায়:দীপিকা মুখার্জী

### ২০১৩
* বাংলা ভাষায়: আইভী চ্যাটার্জী, সুমিত নাগ 
* ইংরেজি ভাষায়: গৌরী দত্ত

### ২০১২
* বাংলা ভাষায়: ইভা খাসনবিশ 
* ইংরেজি ভাষায়: বকুল ব্যানার্জী, কুহেলী চ্যাটার্জী

### ২০১১
* বাংলা ভাষায়: গৌরী দত্ত
* ইংরেজি ভাষায়: তথাগত ঘোষ

## তথ্যসূত্র

বিষয়শ্রেণী:২০১০-এ প্রবর্তিত পুরস্কার
বিষয়শ্রেণী:উত্তর আমেরিকান সাহিত্য পুরস্কার
এমিলিও ইনসোলেরা

** এমিলিও ইনসোলেরা,** একজন অভিনেতা এবং প্রযোজক, *সাইন জিন: দ্য ফার্স্ট ডিফ সুপারহিরোস* (২০১৭) এর জন্য পরিচিত।  ২০১৯ সালের সেপ্টেম্বরে ঘোষণা করা হয়েছিল যে ইনসোলেরা চিত্রনাট্যকার ও পরিচালক সাইমন কিনবার্গের ইউনিভার্সাল পিকচার্স -এর গুপ্তচরবৃত্তিক চলচ্চিত্র *৩৫৫* এ জেসিকা চ্যাস্টেইন, পেনেলোপে ক্রুজ, ডিয়ান ক্রুগা, লুপিটা ইয়ংও, ফ্যান বিংবিং, সেবাস্টিয়্যান স্ট্যানের সাথে যোগ দিয়েছিলেন। 

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:নিউ ইয়র্কের অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:বুয়েনোস আইরেসের অভিনেতা
বিষয়শ্রেণী:২১শ শতাব্দীর ইতালীয় অভিনেতা
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:ইতালীয় চলচ্চিত্র অভিনেতা
বিষয়শ্রেণী:হিস্পানিক ও লাতিন আমেরিকান অভিনেতা
বিষয়শ্রেণী:হিস্পানিক ও লাতিন আমেরিকান অভিনয়শিল্পী
বিষয়শ্রেণী:ফুলব্রাইট বৃত্তিধারী
বিষয়শ্রেণী:বধির সংস্কৃতি
বিষয়শ্রেণী:মার্কিন বধির ব্যক্তি
স্পুটনিক ৩

**স্পুটনিক ৩** (, *উপগ্রহ ৩*) হলো একটি সোভিয়েত কৃত্রিম উপগ্রহ যা বাইকনুর কসমোড্রোম থেকে ১৯৫৮ সালের ১৫ মে সংশোধিত R-7/SS-6 ICBM যানের সাহায্যে উৎক্ষেপণ করা হয়েছিল। বৈজ্ঞানিক উপগ্রহটি ঊর্ধ্ব বায়ুমণ্ডল এবং নিকটস্থ আকাশের ভূপ্রকৃতিবিদ্যা সম্পর্কিত গবেষণার জন্য বহু ধরনের যন্ত্রের সমাহার বহন করে নিয়ে গিয়েছিলো।

স্পুটনিক ৩ ছিল ১৯৫৮ সালে উৎক্ষেপিত একমাত্র সোভিয়েত উপগ্রহ। আমেরিকান প্রতিরূপ, ভ্যানগার্ড ১-এর মতো স্পুটনিক ৩ এটি আন্তর্জাতিক ভূপ্রকৃতি বর্ষের সময় কক্ষপথে অবস্থানরত ছিল।

## তথ্যসূত্র

বিষয়শ্রেণী:কৃত্রিম উপগ্রহ
বিষয়শ্রেণী:স্পুটনিক
ইউক্রেন দূতাবাস, নিকোসিয়া

**ইউক্রেন দূতাবাস, নিকোসিয়া** হল সাইপ্রাসের রাজধানী নিকোসিয়ায় অবস্থিত ইউক্রেনের একটি কূটনৈতিক মিশন।

## কূটনৈতিক সম্পর্কের ইতিহাস
১৯৯১ সালের ২৭ ডিসেম্বর সাইপ্রাস প্রজাতন্ত্র ইউক্রেনের স্বাধীনতার স্বীকৃতি প্রদান করে। ১৯৯২ সালের ১৯ ফেব্রুয়ারি নিউ ইয়র্কে দুই দেশের মধ্যে প্রাসঙ্গিক প্রোটোকল স্বাক্ষরের মাধ্যমে ইউক্রেন ও সাইপ্রাস প্রজাতন্ত্রের মধ্যে কূটনৈতিক সম্পর্ক স্থাপিত হয়। ১৯৯৯ সালের আগস্ট মাসে নিকোসিয়াতে ইউক্রেনের জেনারেল কনস্যুলেট প্রতিষ্ঠা করা হয় এবং ২০০৩ সালের জুনে সাইপ্রাস প্রজাতন্ত্রে ইউক্রেন দূতাবাস তার কার্যক্রম শুরু করে।

## কূটনৈতিক মিশনের প্রধানগণ

# দিমিত্রো মার্কো (১৯৯৯–২০০২)
# বোরিস হুমেনজুক (২০০৩–২০০৭)
# ওলেকসান্ডার ডেমজনজুক (২০০৭–২০১২)
# বোরিস হুমেনজুক (২০১২–২০১৯)
# নাটালিজা সিরেনকো (২০১৯–২০২০)
# রুসলান নিমৎসচেনস্কিজ (২০২০–)

## আরও দেখুন
* সাইপ্রাসে অবস্থিত কূটনৈতিক মিশনের তালিকা
* ইউক্রেনের ভূগোল
* ইউক্রেন দূতাবাস, ব্রাসেলস

## তথ্যসূত্র

বিষয়শ্রেণী:সাইপ্রাস–ইউক্রেন সম্পর্ক
বিষয়শ্রেণী:ইউক্রেনের দ্বিপাক্ষিক সম্পর্ক
বিষয়শ্রেণী:সাইপ্রাসের দ্বিপাক্ষিক সম্পর্ক
বিষয়শ্রেণী:ইউক্রেনের কূটনৈতিক মিশন
কার্তিক ত্যাগী

**কার্তিক ত্যাগী** (জন্ম ৮ নভেম্বর ২০০০) হলেন একজন ভারতীয় ক্রিকেটার। ১৭ বছর পূর্ণ হওয়ার ঠিক এক মাস পূর্বে ৬ অক্টোবর ২০১৭ উত্তর প্রদেশের হয়ে ২০১৭-১৮ রণজি ট্রফিতে প্রথম শ্রেণীর ক্রিকেটে তার অভিষেক হয়।

৫ ফেব্রুয়ারি ২০১৮, উত্তরপ্রদেশের হয়ে ২০১৭-১৮ বিজয় হাজারে ট্রফিতে লিস্ট এ ক্রিকেটার হিসাবে আত্মপ্রকাশ হয় তার। ২০১৯-এর ডিসেম্বরে, ২০২০ অনূর্ধ্ব-১৯ ক্রিকেট বিশ্বকাপ প্রতিযোগিতার জন্য ভারতীয় স্কোয়াডে তার নাম ঘোষণা করা হয়।২০২০ ইন্ডিয়ান প্রিমিয়ার লিগ প্রতিযোগিতার পূর্বে ২০২০ আইপিএল নিলামে, রাজস্থান রয়্যালস তাকে খরিদ করে নেয়। রাজস্থান রয়্যালসের হয়ে মুম্বই ইন্ডিয়ান্সের বিপরীতে ৬ অক্টোবর ২০২০ তারিখে ২০২০ ইন্ডিয়ান প্রিমিয়ার লিগ প্রতিযোগিতায় টুয়েন্টি২০ ক্রিকেটে অভিষেক হয় তার।

২০২০ এর ২৬ অক্টোবর, ত্যাগীকে ভারতীয় ক্রিকেট দলের অস্ট্রেলিয়া সফরের জন্য ঘোষিত ৪ জন অতিরিক্ত খেলোয়াড়ের তালিকায় অন্তর্ভুক্ত করা হয়।

## তথ্যসূত্র

## বহিঃসংযোগ
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:উত্তরপ্রদেশের ক্রিকেটার
বিষয়শ্রেণী:সানরাইজার্স হায়দ্রাবাদের ক্রিকেটার
সুজানা মোদি

**সুজানা মোদি** কানাডীয় সাহিত্যের অতি আবশ্যক একটি নাম। কানাডার অতীত পড়তে গেলে অবশ্যম্ভাবী একটি পাঠ হলো সুজানা মোদি। ১৮৬৭ সালে কানাডার কনফেডারেশন যুগ শুরুর আগে সুজানা এদেশীয় সাহিত্যের একজন প্রতিনিধিত্বশীল লেখক। কানাডায় আসার আগেই সুজানা কবিতা এবং শিশুসাহিত্য রচনায় যথেষ্ট পরিচিতি লাভ করেছিলেন। তার আত্মজীবনীমূলক গ্রন্থ Roughing It in the Bush (১৮৫২) এবং Life in the Clearings (১৮৫৩) কানাডীয় সাহিত্যে ক্লাসিক মর্যাদা লাভ করেছে। এছাড়া তার ঝুলিতে রয়েছে আটটি শিশুতোষ গ্রন্থ। কাব্যগ্রন্থের সংখ্যা দুই। পরিণত বয়সে যে-পাঁচটি উপন্যাস তিনি রচনা করেন সেগুলো হলো : Mark Hurdlestone (১৮৫৩), Flora Lyndsay (১৮৫৪), Matrimonial Speculations (১৮৫৪), Geoffrey Moncton (১৮৫৫) এবং The World Before Them (১৮৬৮)। ১৯৮৫ সালে তার চিঠিপত্র নিয়ে একটি ঢাউস বই প্রকাশিত হয়। শিরোনাম Letters of a Lifetime।

## জীবন

ইংল্যান্ডে জন্ম সুজানার। স্বামীর সঙ্গে আপার কানাডায় আসেন ১৮৩২ সালে। কোবোর্গের কাছাকাছি জায়গায় তারা একটি ফার্ম প্রতিষ্ঠা করেন। এরপর রাইস লেক এরিয়ায় চলে যান তারা এবং সবশেষে ১৮৪০ সালে বেলভিলের শহরতলিতে আবাস গড়েন। বেলভিল থেকে সুজানা টরন্টোয় প্রথমবার আসেন ১৮৫২ সালে। ১৮৬৯ সালে স্বামী জনের মৃত্যুর পর সুজানা যদিও মাসে মাসেই টরন্টোয় আসতেন। উল্লেখ করা যেতে পারে, সুজানা মোদি শেষ নিশ্বাস ত্যাগ করেন টরন্টো শহরেই। যদিও তার দেহ তার ইচ্ছা অনুযায়ী সমাহিত করা হয় দীর্ঘদিনের চেনা বেলভিলের প্রাকৃতিক ছায়ায়, যেখানে শায়িত ছিলেন সুজানার স্বামী ও দুই সন্তান।

## রচনা
### আত্মজীবনীমূলক গ্রন্থ
* *Roughing It in the Bush* (১৮৫২)
* *Life in the Clearings* (১৮৫৩)

### উপন্যাস
* *Mark Hurdlestone* (১৮৫৩)
* *Flora Lyndsay* (১৮৫৪)
* *Matrimonial Speculations* (১৮৫৪)
* *Geoffrey Moncton* (১৮৫৫)
* *The World Before Them* (১৮৬৮)

### চিঠিপত্র
১৯৮৫ সালে তার চিঠিপত্র নিয়ে একটি ঢাউস বই প্রকাশিত হয়। শিরোনাম *Letters of a Lifetime*

## তথ্যসূত্র

বিষয়শ্রেণী:কানাডীয় সাহিত্যিক
বিষয়শ্রেণী:১৯শ শতাব্দীর ইংরেজ ঔপন্যাসিক
বিষয়শ্রেণী:১৮০৩-এ জন্ম
বিষয়শ্রেণী:১৮৮৫-এ মৃত্যু
বিষয়শ্রেণী:কানাডীয় নারী ঔপন্যাসিক
বিষয়শ্রেণী:কানাডীয় নারী কবি
বিষয়শ্রেণী:ইংরেজ লেখিকা
বিষয়শ্রেণী:ইংরেজ ছোটগল্পকার
এমিলি কার

**এমিলি কার** (১৮৭১ - ১৯৪৫) ছিলেন কানাডীয় খ্যাতনামা চিত্রকর। বয়স যখন সত্তরের কোঠায় তখন তিনি প্রথমবারের মতো হার্টঅ্যাটাকে আক্রান্ত হন। সালটি ছিল ১৯৩৭। এরপর থেকে ছবি আঁকার কাজটি শস্নথ হয়ে আসে। দিনের বেশির ভাগ সময় লেখালেখিতেই ব্যয় করতে শুরু করেন নন্দিত এ-শিল্পী। ১৯৪১ সালে ঠিক সত্তর বছর বয়সে এমিলির প্রথম গ্রন্থ প্রকাশিত হয়। *ক্লি ওয়াক* শিরোনামের প্রথম সেই গ্রন্থ দিয়ে তিনি ছিনিয়ে নেন দেশের সর্বোচ্চ সাহিত্যস্বীকৃতি ‘গভর্নর জেনারেল সাহিত্য পুরস্কার’। বিশটি ভাষায় অনূদিত সে-গ্রন্থটি প্রকাশের পরের বছর এমিলি রচনা করেন স্মৃতিকথা *বুক অব স্মল*।।

## জীবন
এমিলির জন্ম ব্রিটিশ কলাম্বিয়া প্রদেশের ভিক্টোরিয়ায়। ব্রিটিশ ঐতিহ্য-প্রভাবিত পরিবারের সন্তান এমিলি ১৮৯০ থেকে ১৮৯২ সাল পর্যন্ত সানফ্রান্সিসকোয় পড়াশোনা করেন। পরে ১৮৯৯ সালে লন্ডনে যান এবং ১৯০৫ সাল পর্যন্ত সেখানেই অবস্থান করেন। এরই মধ্যে শিল্পচর্চা শুরু করলেও যেহেতু তাঁর ধ্যানের কেন্দ্রবিন্দু ছিল ব্রিটিশ কলাম্বিয়ার ফার্স্ট নেশনের মানুষ, এমিলি কানাডীয় শিল্পবোদ্ধাদের বিশেষ মনোযোগ আকর্ষণ করতে পারেননি। ভিক্টোরিয়ায় কিছুদিন শিল্পকলার শিক্ষক হিসেবে কাজ করার পর তিনি ১৯১০ সালে আবার ইউরোপে যান। প্যারিসে তাঁর অধ্যয়নের কেন্দ্রবিন্দু ছিল আধুনিক শিল্পকলা। ১৯১২ সালে ভ্যাঙ্কুভারে ফিরে তিনি জলরং ও তেলরঙের প্রধান চিত্রগুলো নিয়ে একটি প্রদর্শনীর আয়োজন করেন। আধুনিক শিল্পের বৈশিষ্ট্যকে শিল্পীসমাজের কাছে পরিচিত করে তুলতেও এমিলি বিভিন্ন উদ্যোগ নিয়েছিলেন পরের দেড় দশক ধরে। যদিও রূঢ় সত্য হলো, তিনি ১৯২৭ সাল পর্যন্ত কানাডীয় চিত্রকলার জগতে কখনো বিশেষ মর্যাদার সঙ্গে বিবেচিত হননি।

## গ্রন্থাবলী
* *ক্লি ওয়াক* (১৯৪১)
* *বুক অব স্মল* (১৯৪২)
* *দ্য হাউস অব অল সর্টস* (১৯৪৪)
* *গ্রোইং পেইন্স (১৯৪৬)
* *পজ* (১৯৫৩)
* *দ্য হার্ট অব অ্যা পিকক* (১৯৫৩)
* *হানড্রেডস অ্যান্ড থাউজেন্ডস* (১৯৬৬)

== পুরস্কার ==
[[গভর্নর জেনারেল সাহিত্য পুরস্কার]]

== এমিলি কার নিয়ে বই ==
* *এমিলি কার : অ্যাজ আই নিউ হার*, ক্যারল পিয়ারসন (১৯৫৪, নতুন সংস্করণ ২০১৬)
* *এমিলি কার : রিবেল আর্টিস্ট*, কেইট ব্রেইড (২০০০)
* *ইনওয়ার্ড টু দ্য বোনস : জর্জিয়া ও’কিফস’স জার্নি উইথ এমিলি কার*,‌ কেইট ব্রেইড (১৯৯৮)
* *এমিলি কার'', ডরিস শ্যাডবল্ট (১৯৯০)

## তথ্যসূত্র

বিষয়শ্রেণী:কানাডীয় সাহিত্যিক
বিষয়শ্রেণী:গভর্নর জেনারেল সাহিত্য পুরস্কারপ্রাপ্ত সাহিত্যিক
বিষয়শ্রেণী:১৮৭১-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:আধুনিক চিত্রশিল্পী
বিল বিসেট

**বিল বিসেট ** (১৯৩৯) কানাডীয় সাহিত্যে প্রৌঢ় লেখকদের মধ্যে যার নাম বিভিন্ন কারণেই উচ্চারিত হয় তিনি হলেন বিল বিসেট। তিনি একাধারে কবি ও চিত্রকর বিল বিসেট কিন্তু ‘পারফরমার’। আশির কোঠায় ছুঁই ছুঁই তিনি। গ্রন্থের সংখ্যাও ষাট অতিক্রম করেছে অনেক আগেই। বিলের বইয়ের সংখ্যাটি যখন ত্রিশের কোঠা পার করছিল সেই সময়, ১৯৭৭ সালে, বিলকে নিয়ে কানাডার পার্লামেন্টে একটি আলোচনা উত্থাপিত হয়। পার্লামেন্টের কনজারভেটিভ দলের কয়েকজন সদস্য আপত্তি করেন যে, বিলকে যেন কানাডিয়ান ‘কাউন্সিল ফর দ্য আর্টস’-এর অর্থ সাহায্য না দেওয়া হয়। তারা যে বিলের সাহিত্যকে ‘ডিজগাস্টিং’ই বললেন তাই নয়, সাথে যুক্ত হয়েছিল ‘পর্নোগ্রাফিক’ শব্দটিও। ইতিহাস ঘাটলে দেখা যায়, সে সময় বছর খানেকের জন্য বিল কানাডা কাউন্সিলের কোনো অর্থ সাহায্য পান নি; যদিও সংশ্লিষ্টরা দাবি করেন যে, ওই না পাওয়ার পেছনে সংসদের আলোচনাটি নয়, বরং অন্য কারণ দায়ী ছিল। যদিও ইতিহাস সাক্ষ্য দেয় যে বিল বিসেটকে সে সময় অনেক অর্থকষ্টে কাটাতে হয়েছে এবং এক পর্যায়ে তার প্রেসটিও বিক্রি করে দিতে হয়।
বিশাল দেশ কানাডার সর্বপূর্ব অঞ্চল হ্যালিফ্যাক্সে জন্মগ্রহণকারী এই লেখকের নাম বহুল উচ্চারণের কারণ এটি নয় যে, তিনি অন্যতম এক প্রবীণ। প্রকৃত কারণ হলো, সাহিত্য রচনার বাহন যে ভাষা এবং সাহিত্য প্রকাশের উপায় যে প্রকরণ বিল সেগুলোকে ভেঙেচুরে একাকার করে ফেলেছেন। প্রচলিত ভাষা ও প্রকরণের বিরোধিতা তিনি শুরু করেন পাঁচ দশক আগেই এবং যথেষ্ট বিরোধিতার সম্মুখীনও হন। কিন্তু মজার বিষয় হলো পঞ্চাশ বছর ধরেই বিল সে কাজটি করেই চলেছেন এমন দৃঢ়তার সাথে যে সেটাই বিলের বর্তমান পরিচয় হয়ে দাঁড়িয়েছে। 

## বিল বিসেটের বৈশিষ্ট্য
বিলের সব গ্রন্থনামে বড় হাতের বর্ণ বিবর্জিত, প্রচলিত বানানকে অস্বীকৃত। চমকে যেতে হয় একটি উপন্যাসের নামই যখন হয়ে যায় novel। সারা বই জুড়ে বড় হাতের বর্ণ ব্যবহারকে সম্পূর্ণত এড়িয়ে গেছেন বিল, যেমন তিনি তার নিজের নামের ক্ষেত্রেও করেন। নভেল, টাইম, আনকারেক্ট থটস, থ্রোট-এর সারা বই জুড়ে পাঠক কিন্তু খুঁজে পাবেন না একটিও যতিচিহ্ন। শুধু কী বর্ণ এবং ভাষা ব্যবহারেই বিল নিজেকে সীমাবদ্ধ রেখেছেন? তা কিন্তু নয়। আজকের লেখায় যে দুটি উপন্যাসের নাম বারবার ব্যবহার করছি, লেখক সেগুলোকে বলছেন উপন্যাস। বই খুললে মনে হয় কেমন যেন কাব্য কাব্য ধাঁচের রচনা। শুধু কী তাই? সে ধাঁচে প্লট, চরিত্র, কাহিনি খুঁজে পাওয়াও সহজ কাজ নয় বলেই মনে হয়। এই যে ভাষা, রচনাশৈলী এবং কাহিনিনির্মাণ সবকিছুতেই প্রচলকে ভেঙে নিজের মতো করে সাজিয়ে নিয়ে কানাডায় যে লেখক প্রতিষ্ঠিত তিনি হলেন বিল বিসেট।

## গ্রন্থপঞ্জি

### কাব্যগ্রন্থ
* ‘'ইনকারেক্ট থটস [১৯৯২] 
* টাইম [২০১০]

### উপন্যাস
* '‘নভেল [২০১১] 
* *হাংরি থ্রোট* [২০১৩]

## পুরস্কার
* ডরোথি লিভসে কবিতা পুরস্কার (২বার)
* মিল্টন অ্যাকর্ন পুরস্কার 
* জর্জ উডকক সম্মাননা (কানাডীয় সাহিত্যে সারাজীবনের অবদানের জন্যে)

## তথ্যসূত্র

বিষয়শ্রেণী:কানাডীয় সাহিত্যিক
বিষয়শ্রেণী:কানাডীয় কবি
বিষয়শ্রেণী:২০শ শতাব্দীর কানাডীয় কবি
বিষয়শ্রেণী:১৯৩৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর কানাডীয় পুরুষ লেখক
বিষয়শ্রেণী:২১শ শতাব্দীর কানাডীয় এলজিবিটিকিউ ব্যক্তি
বিষয়শ্রেণী:২১শ শতাব্দীর কানাডীয় পুরুষ লেখক
স্টিফেন লেকক

**স্টিফেন লেকক** (১৮৬৯- ১৯৪৪) কানাডীয় সাহিত্যের সর্বকালের সবচেয়ে সফল হাস্যরসের লেখক। ব্যঙ্গ ও কৌতুকের মিশেলের একাকার স্টিফেনের প্রথম বই প্রকাশিত হয়েছিল ৩৭ বছর বয়সে। এলিমেন্টস অব পলিটিক্যাল সায়েন্স শিরোনামের গ্রন্থটির লেখক তার আগেই শিকাগো বিশ্ববিদ্যালয় থেকে পিএইচডি ডিগ্রি অর্জন করে ম্যাকগিল বিশ্ববিদ্যালয়ে অধ্যাপনায় নিযুক্ত। ইংল্যান্ডে জন্মগ্রহণকারী এই লেখক পরিবারের সাথে কানাডায় অভিবাসী হন সাত বছর বয়সে। রাষ্ট্রবিজ্ঞানী এই অধ্যাপক দেরিতে বই লেখা শুরু করলেও একেবারে কম নয় তার গ্রন্থ সংখ্যা। প্রবন্ধ গ্রন্থের সংখ্যা বাইশটি। এছাড়াও দুটি জীবনী, একটি আত্মজীবনীমূলক গ্রন্থও তিনি রচনা করেছিলেন।

## গ্রন্থাবলী
* *লিটারারি ল্যাপসেস* (১৯১০)
* *ননসেন্স নভেলস* (১৯১১)
* *সানশাইন স্কেচেস অব অ্যা লিটিল টাউন* (১৯১৪)
* *আরকাডিয়ান অ্যাডভেঞ্চারস উইথ দ্য আইডেল রিচ* (১৯১৪)
* *মুনবিমস ফ্রম দ্য লার্জার লুনাসি* (১৯১৫)
* *ফারদার ফুলিশনেস* (১৯১৬)
* *এসেজ অ্যান্ড লিটারারি স্টাডিজ* (১৯১৬)
* *ফ্রেঞ্জিড ফিকশান* (১৯১৮)
* *দ্য আনসলভড রিডল অব সোশ্যাল জাস্টিস* (১৯২০)
* *মাই ডিসকভারি অব ইংল্যান্ড (১৯২২)
* *দ্য গার্ডেন অব ফলি (১৯২৪)
* *উইনোড উইজডম* (১৯২৬)
* *শর্ট সার্কিটস* (১৯২৮)
* *হিউমার : ইটস থিয়রি অ্যান্ড টেকনিক* (১৯৩৫)
* *টু মার্চ কলেজ* (১৯৩৯)
* *মাই রিমার্কেবল আঙ্কল* (১৯৪২)
* *হাউ টু রাইট* (১৯৪৩)

## পুরস্কার
* গভর্নর জেনারেল সাহিত্য পুরস্কার [১৯৩৭]

## অন্য সম্মাননা
* মৃত্যুর পর মহান এ লেখকের স্মৃতিকে ধারণ করতে প্রতিষ্ঠিত হয় স্টিফেন লেকক পুরস্কার। 
* ১৯৬৯ সালে স্টিফেনের জন্মশতবর্ষে কানাডা পোস্ট তার ছবি সংবলিত একটি স্ট্যাম্পও বাজারে প্রকাশ করে।

## তথ্যসূত্র

বিষয়শ্রেণী:কানাডীয় সাহিত্যিক
বিষয়শ্রেণী:১৮৬৯-এ জন্ম
বিষয়শ্রেণী:১৯৪৪-এ মৃত্যু
বিষয়শ্রেণী:কানাডীয় অর্থনীতিবিদ
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:খাদ্যনালীর ক্যান্সারে মৃত্যু
বিষয়শ্রেণী:কানাডীয় রাষ্ট্রবিজ্ঞানী
পোক্কালি চাল

থাম্ব|দানাসহ পোক্কালি ধানের একটি শীষ
[থাম্ব|ভেচুর পোক্কালি ধানের খেত, ভাইক্কম, [কেরল, ভারত]]
**পোক্কালি** () লবণাক্ততা সহিষ্ণু ধানের একটি অনন্য জাত যা উপকূলীয় জলাবদ্ধ অঞ্চলে জৈব উপায়ে বিস্তীর্ণ আকারে জলজ পদ্ধতি ব্যবহার করে চাষ করা হয়। দক্ষিণ ভারতের কেরলের আলেপ্পি, ত্রিশূর এবং এর্নাকুলাম জেলায় প্রায় ৫০০০ হেক্টর জমিতে এই ধানের চাষ হচ্ছে। পোক্কালি ধানের (ও চাল) জাতটি চেন্নাইয়ের ভৌগোলিক নির্দেশক নিবন্ধন কার্যালয় থেকে ভৌগোলিক নির্দেশক বা জিআই হিসেবে স্বীকৃতি পেয়েছে।

লবনাক্ততা প্রতিরোধে এটি সবিশেষ উল্লেখযোগ্য। জমিতে পানির লবণাক্ততার মাত্রা কম থাকলে জুন থেকে নভেম্বর মাসের শুরুতে এই ধানের চাষ হয়। নভেম্বরের মাঝামাঝি থেকে এপ্রিলের মাঝামাঝি সময়ে যখন লবণাক্ততা বেশি থাকে তখন চিংড়ি চাষ শুরু হয়। ধান কাটার পরে চিংড়ির পোনাগুলো জলের উপর সাঁতার কাটে এবং কাটা ফসলের বাকি অংশ সেগুলোকে খাবার হিসেবে দেওয়া হয়। জমিতে জলের প্রবাহ নিয়ন্ত্রণ করতে নালা ও জলকপাট ব্যবহৃত হয়। ধানের ফসল, যা অন্য কোনও সার বা সার না পায়, চিংড়ির মলমূত্র এবং অন্যান্য অবশিষ্টাংশের থেকে পুষ্টি যোগায়।

জোয়ারের প্রবাহ যেহেতু জমিগুলোকে অত্যন্ত উর্বর করে তোলে, তাই কোনও সার বা রাসায়নিক প্রয়োগ করার প্রয়োজন হয় না; ধানের চারাগুলো কেবল প্রাকৃতিক উপায়েই বৃদ্ধি পায়। জলাবদ্ধ জমিতে টিকে থাকার জন্য ধানের গাছগুলো ১৩০-১৪০ সেমি পর্যন্ত বৃদ্ধি পায়। কিন্তু পরিপক্ব হওয়ার পরে এগুলো উপরের অংশে বেঁকে যায় এবং শুধুমাত্র ধানের শাখামঞ্জরীটি দাঁড়িয়ে থাকে। অক্টোবরের শেষের মধ্যে ফসল সংগ্রহ করা হয়। কেবল শাখামঞ্জরীগুলো (প্যানিকেল) শীর্ষ থেকে প্রায় ৩০ সেন্টিমিটার কেটে ফেলা হয় এবং বাকি অংশ পানিতে ক্ষয়ে জমিতে থেকে যায়, যা সময়মতো নভেম্বর-ডিসেম্বর মাসে চাষ শুরু হওয়া চিংড়ির জন্য খাদ্য হিসাবে ব্যবহৃত হয়।

জৈবভাবে জন্মানো পোক্কালি চাল তার অসাধারণ স্বাদ এবং উচ্চ মাত্রার প্রোটিন উপাদানের জন্য খ্যাত। কৃষকরা দাবি করেন যে পোক্কালি চালের দানা অতিরিক্ত বড় এবং এর বেশ কয়েকটি ওষধি গুণ রয়েছে। তারা এও দাবি করেন যে অতীতে পোক্কালি চাল (চালের ভাত) মৎস্যজীবীদের সারা দিন সমুদ্রে থাকার শক্তি সরবরাহ করত। এমনকি আমেরিকার আরিজোনা বিশ্ববিদ্যালয় পোক্কালি ধানের জন্য একটি ডিএনএ লাইব্রেরি বা সংগ্রাহাগার তৈরি করেছে।

## তথ্যসূত্র

## বহিঃসংযোগ

* পোক্কালি এখন একটি ব্র্যান্ডের নাম, ''দ্য হিন্দু'' 
* পোক্কালি চাষের জন্য জমি প্রস্তুতকরণ

বিষয়শ্রেণী:ত্রিশূরের সংস্কৃতি
বিষয়শ্রেণী:ধানের জাত
বিষয়শ্রেণী:আলেপ্পি জেলার সংস্কৃতি
বিষয়শ্রেণী:এর্নাকুলাম জেলার সংস্কৃতি
বিষয়শ্রেণী:কেরলের ভৌগোলিক নির্দেশক
বিষয়শ্রেণী:ভারতের চাল উৎপাদন
বিষয়শ্রেণী:কেরলের কৃষি
বিষয়শ্রেণী:কেরলের অর্থনীতি
বিষয়শ্রেণী:ভারতীয় রন্ধনশৈলী
পালবন্তাঙ্গল

**পালবন্তাঙ্গল** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ এই অঞ্চলটিতে রয়েছে চেন্নাই শহরতলি রেলওয়ের বিচ-তাম্বরম রেলখণ্ডের অন্তর্গত পালবন্তাঙ্গল রেলওয়ে স্টেশন৷ চেন্নাই আন্তর্জাতিক বিমানবন্দরের নিকটবর্তী লোকালয়গুলির মধ্যে এটি একটি৷

এটি বৃৃৃহত্তর নঙ্গানলুরের অন্তর্গত এবং এই লোকালয়ের এবং পার্শ্ববর্তী রেলস্টেশনের নাম একই৷ ১৯৭০ খ্রিস্টাব্দে সেন্ট থমাস মাউন্ট ও মীনমবক্কমের মধ্যবর্তী স্টেশন রূপে এটি নির্মিত হয়৷ বেম্বুলি আম্মা মন্দির, রাজরাজেশ্বরী মন্দির ও ৩২ ফুট উঁচু অঞ্জনেয় মন্দিরে গন্তব্যের উদ্দেশ্যে এই স্টেশনটি দর্শনার্থীদের জন্য সুবিধাজনক৷ পালবন্তাঙ্গল ভূগর্ভ পথ জিএসটি রোড থেকে নঙ্গানলুরের মূল সড়ককে যুক্ত করেছে৷

মূল নাম পল্লবন তাঙ্গল ইংরাজীকৃৃৃত হয়ে পাল(বা পল)বন্তাঙ্গল-এ পরিণত হয়েছে৷ এই অঞ্চল ও পার্শ্ববর্তী এলাকা পল্লব রাজাদের দ্বারা শাসিত হতো; এখানে অবস্থিত একটি বাঁধানো জলাধার পল্লবদের শাসনকালে কোনো এক রাজা নির্মাণ করেছিলেন৷ জলাধারের বাইরের অংশকে তামিল ভাষায় তাঙ্গল বলা হতো৷ পল্লব রাজাদের তৈরি জলাধারের আশেপাশের অঞ্চল তাই পল্লবন্তাঙ্গল নামে পরিচিত হয়৷ রাজা কৃষ্ণদেবরায়ের রাজত্বকালে নির্ধারিত কম্মনাইডুদের স্থানগুলির মধ্যে এটি একটি৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
ইসলাম ও আধুনিকতা (বই)

***ইসলাম ও আধুনিকতা*** ( ; ***Islam and Modernism*** নামেও পরিচিত) দেওবন্দি ইসলামি পণ্ডিত মুহাম্মদ তাকি উসমানির ইসলাম ও আধুনিকতা বিষয়ে উর্দু ভাষায় রচিত একটি জনপ্রিয় ইসলামি বই। এই বইয়ে লেখক বহু পশ্চিমা বিষয়ে আলোকপাত করেছেন যা দীর্ঘকাল ধরে মুসলমানদের মগজ ধোলাই করে চলেছে। এটি ইসলামি বিধিবিধানের একটি যৌক্তিক ধারণা দেয় এবং এটিও বর্ণনা করে মানুষ কীভাবে অতীতে এবং বর্তমানেও নিজেদের সুবিধাজনক করে তোলার জন্য তা পরিবর্তনের চেষ্টা করে। যৌক্তিক যুক্তি দিয়ে বইটি আধুনিক মানসিকতাকে চ্যালেঞ্জ জানিয়েছে। এটি আধুনিকতাবাদের একটি অর্থ দেয় এবং ইসলাম কীভাবে আধুনিকতাবাদকে উৎসাহিত করে তা নিয়ে আলোচনা করে। এই বইয়ে লেখক আরও উপস্থাপন করেছেন যে, প্রগতি ও আধুনিকতার নামে ইসলাম বিরোধী বিশ্বাস ও চরিত্র ধ্বংসের যে ভয়াবহ ফিতনা পৃথিবীকে গ্রাস করছে, প্রকৃতপক্ষে তা হচ্ছে মূর্খতা ও পশ্চাৎপদতা। এতে ইসলামের সাথে আধুনিকতা, বিজ্ঞান, শিল্প বিপ্লব, জিহাদ প্রভৃতি বিষয় আলোচিত হয়েছে। লেখক তার যুক্তি ব্যাপক করার জন্য অতীত থেকে পরিস্থিতি সংকলন করতে যথেষ্ট পরিমাণে গবেষণা করেছেন।

## ইতিহাস
বর্তমান যুগে ইসলামি বিধান বাস্তবায়ন এবং জীবনের নানা অঙ্গনে উদ্ভূত নতুন সমস্যার ইসলামি সমাধানের ব্যাপারে তাকি উসমানি ‘*মাসিক আলবালাগ ’* পত্রিকায় লেখালেখি করতেন। এখান থেকে তার নিবন্ধগুলো নিয়ে ‘*আছরে হাজের মে ইসলাম কেইসে নাফেয হাে’* নামে প্রায় সাড়ে সাতশ পৃষ্ঠার একটি সংকলন প্রকাশিত হয়। ঐ গ্রন্থ প্রকাশের পরও এই বিষয়ের বিভিন্ন দিক নিয়ে আরাে বেশ কিছু প্রবন্ধ জমা হয় এবং এগুলো নিয়ে তিনি *‘ইসলাম আওর জিদ্দাত পছন্দি’* নামে আরেকটি গ্রন্থ প্রকাশ করেন। যা উর্দু ভাষায় ১৯৯০ সালে প্রথম প্রকাশিত হয়।

২০০২ সালে *‘ইসলাম ও আধুনিকতা’* নামে এই বইটির বঙ্গানুবাদ করে শামসুল ইসলাম, যা সম্পাদনা করেছেন আবুল ফাতাহ মুহাম্মদ ইয়াহইয়া। ২০০৮ সালে মুহাম্মদ ছলেহ সিদ্দিকী এর ইংরেজি অনুবাদ করেন।

## বিষয়বস্তু
বইটির অধ্যায় ও আলোচ্য বিষয়সমূহ হল:
* *[[ইসলাম ও আধুনিকতা]]*
* *ইসলাম ও [[শিল্প বিপ্লব]]*
* *যুগ চাহিদা*
* *ব্যাখ্যার নামে অপব্যাখ্যা*
* *ইসলামের নতুন ব্যাখ্যা*
* *[[ওলামা|উলামা]] ও [[পোপ|পােপতন্ত্র]]*
* *[[বিজ্ঞান]] ও [[ইসলাম]]*
* *ইসলাম ও [[মহাকাশ অভিযান]]*
* *ইসলাম ও বিশ্ব জয়*
* *[[ইজতিহাদ]]*
* *[[জিহাদ]]: আক্রমণাত্মক ও রক্ষণাত্মক*

## আরও দেখুন
* মুহাম্মদ তাকি উসমানির গ্রন্থপঞ্জি

## তথ্যসূত্র
### উদ্ধৃতি

### গ্রন্থপঞ্জি

* 

## বহিঃসংযোগ
* মূল উর্দু ডাউনলোড
* বাংলা অনুবাদ ডাউনলোড 
* ইংরেজি অনুবাদ ডাউনলোড
* মুহাম্মদ তাকি উসমানির রচনাবলি 

বিষয়শ্রেণী:ইসলামি গ্রন্থ
বিষয়শ্রেণী:দেওবন্দি সাহিত্য
বিষয়শ্রেণী:ইসলাম বিষয়ক বই
বিষয়শ্রেণী:১৯৯০-এর বই
বিষয়শ্রেণী:তাকি উসমানির বই
বিষয়শ্রেণী:ইসলামি দার্শনিক গ্রন্থ
বিষয়শ্রেণী:উর্দু ভাষার বই
বিষয়শ্রেণী:সুন্নি সাহিত্য
বিষয়শ্রেণী:আধুনিকতাবাদ
বিষয়শ্রেণী:পাকিস্তানি বই
বিষয়শ্রেণী:ইসলামি সংস্কৃতি
বিষয়শ্রেণী:ইসলামের মধ্যে উদার ও প্রগতিশীল আন্দোলন
বিষয়শ্রেণী:ইসলাম ও সমাজ
বিষয়শ্রেণী:ইসলামবাদ
আনিস নাবিলাহ

**আনিস নাবিলাহ বিনতে ওমরউদ্দিন** (জন্ম: ১৮ নভেম্বর, ১৯৮৬) একজন মালয়েশীয় খ্যাতিমান রন্ধনশিল্পী, আইনজীবী ও গণমাধ্যম ব্যক্তিত্ব। রন্ধনমূলক টেলিভিশন অনুষ্ঠানের জন্য তিনি বিখ্যাত। তিনি অভিনেত্রী ও গায়িকা আয়শা হাসনার বোন। 

## প্রাথমিক জীবন
আনিস নাবিলাহ ১৯৮৬ সালের ১৮ নভেম্বর কুয়ালালামপুরে জন্মগ্রহণ করেছিলেন। তাঁর বাবা-মায়ের একজন ছিলেন মালয় ও অন্যজন পাকিস্তানি।  তিনি বাবা মায়ের চতুর্থ সন্তান এবং তাঁর আরো ছয়টি বোন এবং একটি ভাই রয়েছে। তাঁর বোন আয়শা হাসনা একজন অভিনেত্রী ও গায়িকা। তিনি মালয়েশিয়ার ফুড ইনস্টিটিউটে (এফআইএম) পড়াশোনা করেছেন এবং ২০০৭ সালে রন্ধনশিল্পে ডিপ্লোমা নিয়ে স্নাতক ডিগ্রি অর্জন করেছেন। তাঁর বড় ভাই আদম আমির ২০১৬ সালে মারা গেছেন। 

## কর্মজীবন
দশ বছর বয়স থেকেই রান্না শিখছেন আনিস নাবিলা। তিনি রন্ধনশিল্প নিয়ে আরও অভিজ্ঞতা অর্জনে আগ্রহী। তিনি যখন ছোট ছিলেন তখন নিজেই রান্না করতে শিখেছিলেন। তাঁর ভাষ্যমতে তিনি সবসময় রান্নাঘরে মাকে দেখে একাজে অনুপ্রাণিত হয়েছিলেন।

২১ বছর বয়সে, আনিস নাবিলাহ একটি অডিশনে অংশ নিয়েছিলেন এবং *টিভি থ্রিতে* প্রচারিত নিজের রান্নার অনুষ্ঠান *ইসিপ ইসিপ* চালানোর কাজ নিয়েছিলেন। *সিঙ্গল প্যান* অনুষ্ঠানে তিনি তরকাদের পাশাপাশি বিভিন্ন ব্যক্তিদের জন্য রান্না করেন এবং কীভাবে সহজেই দুর্দান্ত রান্না করতে হয় তা তাদের শেখান।

## ব্যক্তিগত জীবন
আনিস নাবিলাহ এখনও অবিবাহিত এবং টেলিভিশনে রান্নার অনুষ্ঠান নিয়ে তিনি ব্যস্ত রয়েছেন। 

১০ বছর ধরে রন্ধনসম্পর্কিত কাজের সাথে থাকা সত্ত্বেও, আনিস স্বীকার করেছেন যে তিনি তাঁর পরিবারকে হরি রায়ের সাথে পুনর্নির্মাণের জন্য যথেষ্ট পরিমাণে রাজি করেননি।  *দ্য মালয় মেলকে* দেওয়া একটি সাক্ষাৎকারে তিনি বলেছিলেন: "আমার মা রেন্দাং রান্না করেন। আমি কখনও উৎসবের জন্য বাড়িতে রেন্দাং রান্না করি না। আমি অন্য সময় রেন্দাং রান্না করি তবে উৎসবের সময় নয়। উৎসব আমার মায়ের কাজ"।

## পুরস্কার ও সম্মাননা
আনিস নাবিলাহ ২০০৭ সালে পুলিনায়া প্রতিযোগিতায় পুরস্কার জিতেছিলেন। ২০১৫ সালে সিঙ্গাপুর ট্যুরিজম বোর্ড কর্তৃক আয়োজিত *এশিয়ার সেরা ৫০ রেস্তোঁরা* প্রচারণায় অংশ নিতে তাকে আমন্ত্রণ জানানো হয়েছিল। তিনি ট্যুরিজম অস্ট্রেলিয়া আয়োজিত *<nowiki/>'রেস্টুরেন্ট অস্ট্রেলিয়া*' প্রচারণায় ৮০ জন প্রভাবশালী খ্যাতিমান রন্ধনশিল্পীদের মধ্যেও নির্বাচিত হয়েছিলেন।

২০১৩ সালে তিনি দৈনিক সংবাদ পপুলার স্টার অ্যাওয়ার্ডসেও সর্বাধিক জনপ্রিয় যশস্বী রন্ধনশিল্পী বিভাগে মনোনীত হয়েছিলেন।

## টেলিভিশন অনুষ্ঠান

* ইসিপ ইসিপ (টিভি থ্রি)
* সেলেরা (টিভি থ্রি)
* এনাক ত্রদিসি (টিভি ওয়ান)
* সেসেদপ রস (টিভি টু)
* চেরিতা রস আনিস নাবিলাহ (টিভি টু)
* ১, ২, বকর (টিভি থ্রি)
* মাই টেস্ট অফ হংকং (টিএলসি এশিয়া)
* ইটিং ওয়াইল্ড (এশিয়ান ফুড চ্যানেল)
* ইট ক্লিন উইথ আনিস (অ্যাস্ট্রো রিয়া)
* মেনচরি রেসেপি তুরুন তেমেরুন (টিভি নাইন)
* দ্য ড্রিম সিস্টার্স (টিভি নাইন)
* কুয়ালি বুজাং (হাইপ টিভি)
* রমুয়ান রহিসিয়া (টিভি ওয়ান)

## তথ্যসূত্র

## বহিঃসংযোগ

* 
* 
* 

বিষয়শ্রেণী:মালয়েশীয় মুসলিম
বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
এরিমানিবেলির যুদ্ধ

**আর্মেনিয়ান বেলি** বা **এরিমানি বেলি**র যুদ্ধ ছিলো সোগুত বেইলিক ও কায়ী বসতির প্রধান ওসমান বে এবং ইনেগোল দুর্গের টেকফুর আয়া নিকোলার মধ্যে সংঘটিত একটি গুরুত্বপূর্ণ ও ঐতিহাসিক যুদ্ধ। এটি আনুমানিক ১২৮২ বা ১২৮৩ খ্রিস্টাব্দের দিকে সংঘটিত হয়েছিল । এই যুদ্ধটি ইনেগোল থেকে ১০ কিলোমিটার দূরবর্তী 'হামজা বে' নামক গ্রামে সংঘটিত হয়। এই যুদ্ধে বাইজেন্টাইনদের পক্ষে যুদ্ধে নেতৃত্ব দেন ইনেগোল দূর্গের সুযোগ্য, সুদক্ষ ও অভিজ্ঞ টেকফুর আয়া নিকোলা । এবং বাইজেন্টাইনদের বিরুদ্ধে যুদ্ধে নেতৃত্ব দেন কায়ী গোত্রের নেতা আরতুরুল গাজীর পুত্র ওসমান বে । 

উল্লেখ্য যে, এই যুদ্ধে ওসমান গাজী সরাসরি জয়লাভ না করলেও বাইজেন্টাইনদের কাছে সরাসরি পরাস্ত হননি। ওসমান গাজী কর্তৃক স্বাধীন রাষ্ট্র ঘোষণার পূর্ববর্তী সময়ে অনুষ্ঠিত যুদ্ধসমূহের মধ্যে এটি অন্যতম গুরুত্বপূর্ণ একটি যুদ্ধ।
কুর্গ কমলালেবু

থাম্ব|কুর্গ কমলালেবু
**কুর্গ কমলা** বা **কুর্গ কমলালেবু**  কমলা লেবুর একটি প্রকরণ, যেটি কর্ণাটকের কোড়গু জেলায় উৎপাদিত হয়। ২০০৬ সালে এটিকে ভৌগোলিক নির্দেশকের মর্যাদা দেওয়া হয়েছে। এটি কুর্গ ম্যান্ডারিন বা কুর্গ মান্দারিন নামেও পরিচিত

## বর্ণনা
১৯৬০ এর দশকে ২৪,০০০ হেক্টর জমিতে কুর্গ কমলালেবুর চাষ হয়েছিল। সাম্প্রতিক বছরগুলোতে চাষের জমির পরিমাণ ২ হাজার হেক্টর হ্রাস পেয়েছে। কুর্গ কমলা সাধারণত দেড় শতাধিক বছর ধরে কফি বাগানের দ্বিতীয় বা সম্পূরক ফসল হিসাবে কোড়গু , হাসান এবং চিকমাগালুর জেলায় চাষ হয়ে আসছে।

কুরগ কমলাকে মান্দারিন কমলা লেবুর *[[কমলা লেবু|(সাইট্রাস রেটিকুলাটা]]* ) একটি কৃত্রিম বা মানব-সৃষ্ট সংকর হিসাবে বিবেচনা করা হয়।  নাগপুরি কমলালেবুর  শিথিল ত্বক এবং মিষ্টি স্বাদের তুলনায় এগুলো অধিকতর সবুজাভ হলুদ বর্ণের দৃঢ় ত্বক এবং মিষ্টি-টক স্বাদবিশিষ্ট হয়ে থাকে।  বলা হয় যে অন্যান্য জাতের তুলনায় কুর্গ কমলালেবু বেশি দিন টাটকা থাকে।  পাহাড়ি অঞ্চলে যেখানে প্রচুর বৃষ্টিপাত হয় কিন্তু জল দাঁড়ায়না, সেই রকম বৈশিষ্টপূর্ন অঞ্চল এই প্রজাতির কমলার চাষের জন্য উপযুক্ত। 

নাগপুরি কমলার রোগ এই কমলায় সংক্রমণের কারণে সাম্প্রতিক বছরগুলোতে কুরগ কমলার চাষ হ্রাস পেয়েছে। প্রতিটি গাছের ফলন প্রায় ১০ কেজিতে নেমে এসেছে যা পূর্বে ৫০ কেজিরও বেশি ছিল।

কুর্গ কমলালেবুর গড় উৎপাদন ৪৫,০০০ টনেরও বেশি। 

## আরো দেখুন

* কুর্গ সবুজ এলাচ
* ভারতের ভৌগোলিক নির্দেশকের তালিকা

## তথ্যসূত্র

বিষয়শ্রেণী:কোড়গু জেলা
বিষয়শ্রেণী:কর্ণাটকের ভৌগোলিক নির্দেশক
বিষয়শ্রেণী:কর্ণাটকের কৃষি
বিষয়শ্রেণী:কমলার জাত
শহীদা মালিক

**শহীদা মালিক** পাকিস্তান সেনাবাহিনীর একজন জেনারেল ছিলেন। তিনি ছিলেন পাকিস্তান সেনাবাহিনীর প্রথম নারী জেনারেল এবং প্রথম নারী যিনি সেনা চিকিৎসা সেবা মহাপরিদপ্তরের সর্বোচ্চ নিয়োগে আসীন হয়েছিলেন। ১৯৬৯ সালে পাকিস্তান সেনাবাহিনীতে ডাক্তার হিসেবে যোগ দিয়েছিলেন তিনি।
## পূর্ব জীবন
শহীদা সেনাবাহিনী যোগদানের পূর্বে ১৯৬৮ সালে ফাতেমা জিন্নাহ মেডিকেল বিশ্ববিদ্যালয় থেকে ডাক্তারি পাশ করে আসেন। সেনা চিকিৎসা শাখায় ১৯৬৯ সালে যোগ দিয়ে ছয় মাসের মৌলিক সামরিক প্রশিক্ষণ নেন তিনি সেনা চিকিৎসা শাখা কেন্দ্রতে এবং ১৯৭০ সালের ফেব্রুয়ারিতে লেফটেন্যান্ট হিসেবে কমিশন লাভ করেন।
## কর্মজীবন
পাকিস্তান সেনাবাহিনীতে শহীদা বিভিন্ন সেনানিবাসের সম্মিলিত সামরিক হাসপাতালে ডাক্তার এবং ফিল্ড এম্বুলেন্সে মাঠ পর্যায়ের ডাক্তার হিসেবে কাজ করে সব প্রতিষ্ঠানের অধিনায়ক পর্যন্ত উঠেছিলেন; তিনি ২০০২ সালে জেনারেল পারভেজ মুশাররফের নির্দেশে ব্রিগেডিয়ার থেকে মেজর-জেনারেল হন।
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তানি জেনারেল
বিষয়শ্রেণী:পাকিস্তান সেনাবাহিনীর কর্মকর্তা
বিষয়শ্রেণী:পাকিস্তানি সামরিক চিকিৎসক
বিষয়শ্রেণী:পাকিস্তানি মহিলা সামরিক কর্মকর্তা
বিষয়শ্রেণী:মহিলা পাকিস্তানি জেনারেল
আপ্পা (২০১৯-এর চলচ্চিত্র)

***আপ্পা*** () ২০১৯ সালের একটি নেপালি ভাষার চলচ্চিত্র। চলচ্চিত্রটি রচনা ও পরিচালনা করেছেন আনপল গুরুং, প্রযোজনা করেছেন রুদন সাদ লেপচা। চলচ্চিত্রটিতে দয়াহাং রাই, সিদ্ধার্থ রাজ তামাং এবং অ্যালোনা কাবো লেপচা প্রধান চরিত্রগুলোতে অভিনয় করেছেন। চলচ্চিত্রটি নেপালে ২৮ জুন ২০১৯ এবং ভারতে ৫ জুলাই ২০১৯ সালে মুক্তি পেয়েছে।

## অভিনয়ে
* দয়াহাং রাই - বিরখে/আপ্পা
* সিদ্ধরাজ তামাং - সিড
* অ্যালোনা কাবো লেপচা - কাব্য

## নির্মাণ
দার্জিলিংয়ের ঐতিহাসিক ঘুম রেলওয়ে স্টেশনে ২৫ এপ্রিল ২০১৮ চলচ্চিত্রটির চিত্রগ্ৰহণ শুরু করা হয়েছিল। সান্দাকফু এবং কালিম্পং এর মতো জায়গায়ও এই চলচ্চিত্রটি ধারণ করা হয়েছে।

## অভ্যর্থনা
দিবাকর পিয়াকুরেল অনলাইনখাবার-এ লিখেছেন "মৌলিক গল্প চলচ্চিত্রের একমাত্র শক্তি নয়, এটি রক্তের বাইরে পিতামাতার ভালোবাসার সার্বজনীন ধারণার উপর একটি জটিল সামাজিক নাটক হিসেবে উপস্থাপিত হয়েছে। কিন্তু আখ্যান প্রবাহ এতই মসৃণ এবং ব্যাপক যে শ্রোতারা সহজেই এর বার্তাটি বুঝতে পারে"। তিনি চলচ্চিত্রটিকে ৫ এর মধ্যে ৩ তারকা রেটিং প্রদান করেন। মুভিমান্ডুর রূপক রিসাল চলচ্চিত্রটির অভিনেতাদের প্রশংসা করে লিখেছেন "একটি প্রেমকাহিনী এবং নাট্যধর্মী চলচ্চিত্র হিসাবে গল্পে বেশ অভাব রয়েছে। এটি মানুষের হৃদয় অন্বেষণ করতে চায় না এবং মানব প্রকৃতি অন্বেষণে্য জন্য মূলে খনন করতে চায় না" এবং তিনি চলচ্চিত্রটিকে ৫ এর মধ্যে ২.৫ তারকা রেটিং দিয়েছেন। নেপালের গোকর্ণ গৌতম লিখেছেন, চলচ্চিত্রটি পিতা-পুত্রের সম্পর্ক অন্বেষণের একটি সৎ প্রচেষ্টা করে কিন্তু এটি প্রয়োজনীয় মানসিক গভীরতায় পৌঁছায় না। চলচ্চিত্রের গান ভাল কিন্তু গল্প দুর্বল এবং তিনি একে ৫ এর মধ্যে ২ তারকা রেটিং দেন।

## সাউন্ডট্র্যাক

## তথ্যসূত্র

বিষয়শ্রেণী:নেপালি ভাষার চলচ্চিত্র
বিষয়শ্রেণী:নেপালি চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:নেপালি নাট্যধর্মী চলচ্চিত্র
সংশ্লেষ ও নির্ভরশীলতা

পরিসংখ্যান শাস্ত্রে **সংশ্লেষ** বা **নির্ভরশীলতা** বলতে দুইটি যাদৃচ্ছিক, দৈব চলকের মধ্যে কিংবা দ্বিচলক উপাত্তসমগ্রের মধ্যে  কার্যকারণভিত্তিক হতে পারে বা নাও হতে পারে, এমন যেকোনও পরিসংখ্যানিক সম্পর্ককে বোঝায়। সবচেয়ে প্রশস্ত অর্থে "সংশ্লেষ" বলতে যেকোনও ধরনের পরিসংখ্যানিক সম্পর্ককে বোঝাতে পারে। তবে সচরাচর সংশ্লেষ পরিভাষাটি দিয়ে দুইটি চলকের একটি জোড় নিজেদের মধ্যে কোন্‌ মাত্রায় সরলরৈখিকভাবে সম্পর্কিত, সেটিকে নির্দেশ করা হয়।

নির্ভরশীল ঘটনাবলীর কিছু পরিচিত উদাহরণের মধ্যে রয়েছে মানব পিতামাতা ও তাদের সন্তানসন্ততিদের মধ্যে উচ্চতার সংশ্লেষ, কোনও পণ্যদ্রব্যের মূল্য এবং ভোক্তারা দ্রব্যটির কী পরিমাণ ক্রয় করতে ইচ্ছুক, তার সংশ্লেষ, যে ব্যাপারটিকে অর্থশাস্ত্রে তথাকথিত চাহিদা বক্ররেখা দ্বারা নির্দেশ করা হয়।

সংশ্লেষগুলি উপকারী, কেননা তারা একটি ভবিষ্যৎবাণীমূলক সম্পর্ক নির্দেশ করতে পারে, এবং ব্যবহারিক ক্ষেত্রে এগুলির সুবিধা নেওয়া যেতে পারে। উদাহরণস্বরূপ, বিদ্যুতের চাহিদা ও আবহাওয়ার মধ্যকার সংশ্লেষের উপর নির্ভর করে একটি বিদ্যুৎ উৎপাদন ও সরবরাহ কেন্দ্র মৃদু আবহাওয়ার দিনে অপেক্ষাকৃত কম পরিমাণে বিদ্যুৎশক্তি উৎপাদনের সিদ্ধান্ত গ্রহণ করতে পারে। এই উদাহরণটিতে একটি কার্যকারণ সম্পর্ক বিদ্যমান, কেননা চরম আবহাওয়া লোকজনকে গৃহ উত্তপ্তকরণ বা শীতলীকরণের জন্য বেশি করে বিদ্যুৎ ব্যবহার করতে বাধ্য করে। তা সত্ত্বেও একটি সংশ্লেষের উপস্থিতি অনুমিতিমূলক সিদ্ধান্তের মাধ্যমে একটি কার্যকারণমূলক সম্পর্কে উপনীত হওয়ার জন্য যথেষ্ট নয়। অর্থাৎ সংশ্লেষ কার্যকারণ সম্পর্কের আভাস দেয় না।

আকারগতভাবে, যাদৃচ্ছিক, দৈব চলকগুলি "অধীন" হয় যদি তারা সম্ভাবনাগত স্বাধীনতার একটি গাণিতিক ধর্ম পূরণ করতে না করে। অনানুষ্ঠানিক কথাবার্তায় সংশ্লেষ ও নির্ভরশীলতা একই অর্থ নির্দেশ করে। কিন্তু বিশেষ কারিগরি অর্থে ব্যবহৃত হলে সংশ্লেষ পরিভাষাটি দিয়ে পরীক্ষিত চলকসমূহ এবং তাদের নিজ নিজ প্রত্যাশিত মানগুলির মধ্যে একাধিক বিশেষ ধরনের গাণিতিক প্রক্রিয়াকে বোঝানো হয়। মূলত সংশ্লেষ হল দুই বা ততোধিক চলক একে অপরের সাথে কীভাবে সম্পর্কিত তার পরিমাপ। বেশ কিছু সংশ্লেষাংক রয়েছে, যেগুলিকে প্রায়শই \rho বা r প্রতীক দ্বারা নির্দেশ করা হয়, যেগুলি সংশ্লেষের মাত্রা পরিমাপ করে। এগুলির মধ্যে সবচেয়ে সাধারণ হল পিয়ার্সন সংশ্লেষাংক, যা দুইটি চলরাশির মধ্যকার কেবলমাত্র সরলরৈখিক সম্পর্কের প্রতি সংবেদনশীল (এমনকি একটি চলক আরেকটি চলকের অরৈখিক অপেক্ষক হলেও এই সংশ্লেষাংকটি উপস্থিত থাকতে পারে)। অন্যান্য সংশ্লেষাংক যেমন স্পিয়ারম্যানের মর্যাদাক্রম সংশ্লেষাংক পিয়ার্সন সংশ্লেষাংক অপেক্ষা অধিকতর সুদৃঢ় পরিসংখ্যান প্রক্রিয়ার জন্য নির্মাণ করা হয়েছে, অর্থাৎ এটি অরৈখিক সম্পর্কসমূহের প্রতি অধিকতর সংবেদনশীল। এছাড়া দুইটি চলকের মধ্যে নির্ভরশীলতা পরিমাপের উদ্দেশ্যে পারস্পরিক তথ্য (Mutual information) প্রয়োগ করা হতে পারে।

## তথ্যসূত্র

বিষয়শ্রেণী:সহভেদাংক ও সংশ্লেষ
বিষয়শ্রেণী:মাত্রাহীন সংখ্যা
ফেব্রুয়ারি ২০২১

**ফেব্রুয়ারি ২০২১**-এ বিশ্বব্যাপী সংঘটিত ঘটনার সংক্ষিপ্ত-সার।

## ঘটনাবলী
### ১ ফেব্রুয়ারি ২০২১ ([[সোমবার]])
* মায়ানমার সেনাবাহিনী কর্তৃক মায়ানমারের ক্ষমতাসীন দলের প্রধান অং সান সুচি, রাষ্ট্রপতি উইন মিন্ট এবং ক্ষমতাসীন দলের অন্যান্য নেতাদের গ্রেফতার করে দেশটিতে এক বছরের জন্য জরুরী অবস্থা জারির মাধ্যমে সশস্ত্র বাহিনীর প্রধান মিন অং হ্লাইংয়ের ক্ষমতা দখল।

## জন্ম

## মৃত্যু

## তথ্যসূত্র

বিষয়শ্রেণী:ফেব্রুয়ারি
বিষয়শ্রেণী:২০২১
লিভিউ বই ফোরাম

thumb|ডব্লিউএমইউএ ইভেন্ট,লিভিউ বই ফোরাম
**লিভিউ বই ফোরাম** (প্রাত্তন **লিভিউ পাবলিশার্স ফোরাম**) বইমেলা এবং আন্তর্জাতিক সাহিত্য উত্‍সব নিয়ে গঠিত। এটি ১৯৯৪ সাল থেকে প্রতি সেপ্টেম্বর মাসে লিভিউ শহরে অনুষ্ঠিত হয়। এনজিও “পাবলিশার্স’ ফোরাম ”এর সংগঠক। এটি ইউক্রেনের বৃহত্তম বই মেলা এবং পূর্ব ইউরোপের এই ধরনের বৃহত্তম ইভেন্টগুলির একটি। একে লিভিউের সর্বাধিক জনপ্রিয় ইভেন্টও বলা হয়ে থাকে। প্রধান প্রদর্শনীগুলি পটোকি প্রাসাদের নিকটে শিল্প প্রাসাদে অবস্থিত। ফোরামের কর্মসূচির মধ্যে রয়েছে সাহিত্য অনুষ্ঠান এবং প্রতিযোগিতা, প্রকাশনা সংস্থা ও লেখকদের উপস্থাপনা, লেখকদের সাথে বৈঠক, সাহিত্য পাঠ, অটোগ্রাফ অধিবেশন, আলোচনা, গোল টেবিল বৈঠক এবং অনুষ্ঠান। এটি ওয়ারশ, মস্কো, ফ্রাঙ্কফুর্ট, লাইপ্‌ৎসিশ, পিসা এবং ভিলনিয়াসের আন্তর্জাতিক বইমেলাগুলিতে সম্মিলিত প্রদর্শনীতে অংশ নিয়েছে।

## বই ফোরাম
**লিভিউ বই ফোরাম** () হল ইউক্রেনের বৃহত্তম বইমেলা।

লিভিউ বইয়ের ফোরামের মূলমন্ত্র: Amor librorum nos unit.

সেপ্টেম্বর ২০১০ এর ১৭তম লভিভ বইয়ের ফোরামে ৬০,০০০ এরও বেশি দর্শক ছিল।

৯০০টি প্রকাশনা ঘর এবং ৩০০জনেরও বেশি লেখক তাদের গ্রন্থ লিভিউ প্যালেস অফ কালচারে, কেন্দ্রের ইয়ার্ড এবং শহরতলিতে উপস্থাপন করেছেন।

## ইতিহাস
**১৯৯৪** – সালের সেপ্টেম্বরে ওলেকসন্দ্র কোভাল দ্বারা ফোরামটি প্রতিষ্ঠিত হয়েছিল। প্রথম ফোরামটিতে একটি বইমেলা এবং ২৫টি পেশাদার এবং সাহিত্য অনুষ্ঠানের একটি সিরিজ ছিল।

## তথ্যসূত্র

## গ্রন্থপঞ্জি
* http://www.wumag.kiev.ua/index2.php?param=pgs20083/118
* https://web.archive.org/web/20120319225613/http://old.risu.org.ua/eng/news/article;24586/

## বহিঃসংযোগ
* Official web page of the Lviv Book Forum (Офіційна сторінка Форуму видавців)

বিষয়শ্রেণী:লিভিউের সংস্কৃতি
দেবদূত পাদিক্কাল

**দেবদূত পাদিক্কাল** (; জন্ম ৭ জুলাই ২০০০) একজন ভারতীয় ক্রিকেটার যিনি কর্ণাটক এবং রয়েল চ্যালেঞ্জার্স ব্যাঙ্গালোরের হয়ে খেলেন।  তিনি ভারত অনূর্ধ্ব-১৯ দলের হয়েও খেলেছেন। 

## শৈশব জীবন
পাদিক্কাল ৭ জুলাই ২০০০ তারিখে ইডাপ্পাল, কেরল এ জন্মগ্রহণ করেন। ২০১১ সালে, তাঁর পরিবার হায়দ্রাবাদ থেকে বেঙ্গালুরুতে চলে আসেন এবং সেখানেই তিনি কর্ণাটক ক্রিকেট ইনস্টিটিউটে প্রশিক্ষণ শুরু করেছিলেন। ২০১৪ সাল থেকে, তিনি অনূর্ধ্ব -১৬ এবং অনূর্ধ্ব-১৯ বয়স ভিত্তিক ক্রিকেটে কর্ণাটকের প্রতিনিধিত্ব করছিলেন। ২০১৭ সালে, তিনি কর্ণাটক প্রিমিয়ার লিগে বেলারি টাস্কারদের স্কোয়াডে নির্বাচিত হয়েছিলেন। 

## খেলোয়াড়ী জীবন
তিনি ২৮ নভেম্বর ২০১৮ এ ২০১৮-১৯ রনজি ট্রফিতে কর্ণাটকের হয়ে প্রথম শ্রেণির ক্রিকেটে অভিষেক করেছিলেন। ডিসেম্বর ২০১৮ এ, ২০১৯ ইন্ডিয়ান প্রিমিয়ার লিগের পূর্বে তাকে রয়েল চ্যালেঞ্জার্স বেঙ্গালুরু কর্তৃক খেলোয়াড় নিলামে কিনে নেয়। তিনি আইপিএল ইতিহাসের প্রথম খেলোয়াড় হয়ে নিজের প্রথম চার ম্যাচে তিনটি অর্ধশতক করেছেন।

২৬ সেপ্টেম্বর ২০১৯, কর্ণাটকের হয়ে ২০১৯-২০২০ বিজয় হাজারে ট্রফিতে লিস্ট এ ক্রিকেটে তার অভিষেক হয়। তিনি এগারো ম্যাচে ৬০৯ রান করে টুর্নামেন্টে শীর্ষস্থানীয় রান সংগ্রহকারী ছিলেন।

অক্টোবর ২০১৯ সালে, তাকে ২০১৯-২০ দেওধর ট্রফির জন্য ভারত এ'র দলে মনোনয়ন দেওয়া হয়েছিল। ৮ নভেম্বর ২০১৯,সৈয়দ মোশতাক আলী ট্রফিতে কর্ণাটকের হয়ে টুয়েন্টি২০ ক্রিকেটে আত্মপ্রকাশ করেছিলেন। 

পাদিক্কাল রয়েল চ্যালেঞ্জার্স ব্যাঙ্গালোরের হয়ে ২০২০ ইন্ডিয়ান প্রিমিয়ার লিগ (আইপিএল) খেলে প্রতিযোগিতার শেষে উঠতি প্লেয়ার পুরস্কার জিতেছিলেন।  অভিষেকের প্রথম আইপিএল মৌসুমে রয়্যাল চ্যালেঞ্জার্স ব্যাঙ্গালোরের হয়ে তিনি ১৫ ম্যাচে ৪৭৩ রান করেছিলেন।

২০২১ সালের সৈয়দ মোশতাক আলী ট্রফির জন্য তাকে কর্ণাটকের দলে নির্বাচিত করা হয়েছিল। 

## তথ্যসূত্র

## বহিঃসংযোগ
* 

বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:কর্ণাটকের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০০-এ জন্ম
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:লখনউ সুপার জায়ান্টসের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
প্রিয়ংবদা মোহান্তি হেজমাদি

**প্রিয়ংবদা মোহান্তি হেজমাদি** একজন ভারতীয় শাস্ত্রীয় ওড়িশি নৃত্যশিল্পী, শিল্পকলা লেখিকা, জীববিজ্ঞানী এবং সম্বলপুর বিশ্ববিদ্যালয় প্রাক্তন উপাচার্য তিনি ১৯৩৫ সালের ১৮ নভেম্বর তারিখে ভারতের ওড়িশা রাজ্যের কটক জেলায় জন্মগ্রহণ করেছিলেন।

তিনি স্নাতকোত্তর ডিগ্রি অর্জনের পরবর্তীকালে প্রাণিবিদ্যায় ডক্টরাল ডিগ্রি অর্জন করেছেন। তিনি বন বিহারী মাইতির অধীনে অল্প বয়স থেকেই ওড়িশি নৃত্য শিখেছিলেন।

১৯৫৪ সালে নয়াদিল্লিতে আন্তঃবিশ্ববিদ্যালয় যুব উৎসবে পরিবেশন করা তাঁর ওড়িশি নৃত্যাভিনয়টি, হাঙ্গেরির খ্যাতিমান শিল্প সমালোচক চার্লস ফ্যাব্রির প্রতিবেদনের মাধ্যমে আন্তর্জাতিক দৃষ্টি আকর্ষণ করতে সহায়তা করেছিল বলে জানা গেছে। প্রসঙ্গত চার্লস ফ্যাব্রি সেই অনুষ্ঠানে সশরীরে উপস্থিত ছিলেন।

## পুরস্কার ও সম্মাননা
প্রিয়ংবদা ভারতীয় বিজ্ঞান একাডেমির একজন ফেলো। ২০১৩ সালে তিনি *ওড়িশি নৃত্য সম্মান* পুরস্কার পেয়েছেন। বিজ্ঞান ও প্রযুক্তির ক্ষেত্রে অবদানের জন্য ভারত সরকার ১৯৯৯ সালে তাঁকে ভারতের চতুর্থ সর্বোচ্চ বেসামরিক পদ্মশ্রী পুরস্কার প্রদান করেছে।

## গ্রন্থপঞ্জী
তিনি বেশ কিছু নিবন্ধ এবং 'ওড়িশি: একটি ভারতীয় ধ্রুপদী নৃত্যকলা' (*ওড়িশি:অ্যান ইন্ডিয়ান ক্লাসিকাল ডান্স ফর্ম*) বইটি লিখেছেন । বইটিতে তিনি ওড়িশি নৃত্যকলার ইতিহাস এবং বিবর্তন বিশদভাবে বর্ণনা করেছেন।

## তথ্যসূত্র

## আরো পড়ুন

* 

বিষয়শ্রেণী:১৯৩৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ওড়িশার নৃত্যশিল্পী
বিষয়শ্রেণী:ওড়িশি নৃত্যশিল্পী
বিষয়শ্রেণী:২০শ শতাব্দীর ভারতীয় ইতিহাসবিদ
বিষয়শ্রেণী:২১শ শতাব্দীর ভারতীয় নৃত্যশিল্পী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:বিজ্ঞান ও প্রকৌশলে পদ্মশ্রী প্রাপক
বিষয়শ্রেণী:ভারতের বিশ্ববিদ্যালয় ও কলেজের প্রধান
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:ওড়িশার লেখক
বিষয়শ্রেণী:নারী শিল্পকলা ইতিহাসবিদ
বিষয়শ্রেণী:ওড়িশার বিজ্ঞানী
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:ওড়িশার পণ্ডিত
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:২১শ শতাব্দীর ভারতীয় নারী বিজ্ঞানী
বিষয়শ্রেণী:২১শ শতাব্দীর ভারতীয় ইতিহাসবিদ
বিষয়শ্রেণী:২১শ শতাব্দীর ভারতীয় জীববিজ্ঞানী
বিষয়শ্রেণী:ভারতীয় নারী ইতিহাসবিদ
বিষয়শ্রেণী:ইন্ডিয়ান অ্যাকাডেমি অফ সায়েন্সেসের সভ্য
বিষয়শ্রেণী:২০শ শতাব্দীর ভারতীয় জীববিজ্ঞানী
বিষয়শ্রেণী:ভারতীয় ব্যক্তি অসম্পূর্ণ